PTTจ่อขายหุ้นกู้หมื่นล้าน
ฟิทช์แจกเครดิตAAAสะท้อนผู้นำ z นำเงินคืนหนี้ลงทุนเพิ่มตามแผน
29 ต.ค. 2565

ฟิทช์แจกเครดิตAAAสะท้อนผู้นำ z นำเงินคืนหนี้ลงทุนเพิ่มตามแผน
PTT เตรียมขายหุ้นกู้หมื่นล้านบาท อายุ 10 ปี ใช้คืนหนี้ ขยายธุรกิจฟิทช์แจกเครดิต AAA 
ฟิทช์ เรทติ้งส์ (ประเทศไทย) ประกาศจัดอันดับเครดิตภายในประเทศระยะยาวหุ้นกู้ไม่มีหลักประกันและไม่ด้อยสิทธิชุดใหม่ของบริษัท ปตท. (PTT) ครั้งที่ 1/2556 ครบกำหนดไถ่ถอนปี 2566 มูลค่า 1 หมื่นล้านบาท ที่ระดับ “AAA” โดยเงินที่ได้จากการออกหุ้นกู้ครั้งนี้จะนำไปชำระคืนเงินกู้ที่ครบกำหนดและใช้ในการลงทุนใหม่
ทั้งนี้ หุ้นกู้ดังกล่าวได้รับการจัดอันดับเครดิตในระดับเดียวกันกับอันดับเครดิตภายในประเทศระยะยาวของ PTT เพราะมีสถานะเท่าเทียมกับหนี้ไม่มีหลักประกันและไม่ด้อยสิทธิของ PTT และสะท้อนถึงความเป็นผู้นำของ ปตท.ในธุรกิจน้ำมันและก๊าซธรรมชาติในประเทศไทย
นอกจากนี้ ปตท.ยังเป็นบริษัทชั้นนำในธุรกิจสำรวจและผลิตปิโตรเลียมและธุรกิจการกลั่นน้ำมันและปิโตรเคมีในประเทศไทย อีกด้วยกระแสเงินสดจากการดำเนินงานที่แข็งแกร่งทางการเงินของ ปตท. ได้ประโยชน์จากกระแสเงินสดจากการดำเนินงานจากธุรกิจก๊าซธรรมชาติที่มีความสม่ำเสมอ อันเป็นผลมาจากสัญญาการจัดจำหน่ายระยะยาว ซึ่งมีการกำหนดปริมาณการซื้อขั้นต่ำจากคู่สัญญาในลักษณะ TakeorPay รวมถึงโครงสร้างราคาที่สามารถส่งผ่านต้นทุนการขายให้แก่ลูกค้าได้ ธุรกิจก๊าซธรรมชาติมีสัดส่วนประมาณ 25% ของกำไรจากการดำเนินงานก่อนดอกเบี้ยจ่าย ภาษี ค่าเสื่อม และค่าตัดจำหน่าย (EBITDA) รวมของ ปตท. 
สำหรับธุรกิจสำรวจและผลิตปิโตรเลียม ซึ่งมีสัดส่วนประมาณ 60% ของกำไรจากการดำเนินงานก่อนดอกเบี้ยจ่าย ภาษี ค่าเสื่อม และค่าตัดจำหน่ายรวมของ ปตท. เกือบ 75% ของการผลิตเป็นการผลิตก๊าซธรรมชาติ ซึ่งจำหน่ายในประเทศเป็นส่วนใหญ่
ปตท.มีการลงทุนในธุรกิจสำรวจและผลิตปิโตรเลียมและธุรกิจก๊าซธรรมชาติเป็นจำนวนมาก เพื่อเพิ่มความมั่นคงทางพลังงานให้กับประเทศในระยะยาว โดยเฉพาะในแหล่งก๊าซธรรมชาติ ปตท.และบริษัทย่อยหลัก คือ ปตท.สำรวจและผลิตปิโตรเลียม (PTTEP) มีแผนการลงทุนประมาณ 2.75 หมื่นล้านเหรียญสหรัฐ หรือ 8.09 แสนล้านบาท (ในช่วงปี 2556-2560 โดยการลงทุนส่วนใหญ่จะเป็นการลงทุนในธุรกิจสำรวจและผลิตปิโตรเลียม เพื่อเพิ่มกำลังการผลิตและปริมาณปิโตรเลียมสำรอง และ ปตท.มีการเข้าไปซื้อสินทรัพย์และกิจการในธุรกิจสำรวจและผลิตปิโตรเลียมในต่างประเทศเพิ่มมากขึ้นตั้งแต่ปี 2553
อย่างไรก็ตาม ปัจจัยลบต่อการจัดอันดับเครดิตคือ การเปลี่ยนแปลงในเรื่องกฎระเบียบ การแก้ไขสัญญาซื้อขายก๊าซธรรมชาติและการปรับค่าผ่านท่อก๊าซที่ทำให้ ปตท.เสียประโยชน์ การลงทุน การเข้าซื้อกิจการจำนวนมากโดยใช้เงินกู้ยืม ซึ่งทำให้อัตราส่วนหนี้สินสูงขึ้นอย่างต่อเนื่อง วัดจากอัตราส่วนหนี้สินสุทธิที่ปรับปรุงแล้วต่อกระแสเงินสดจากการดำเนินงานก่อนการเปลี่ยนแปลงของเงินทุนหมุนเวียน) ที่สูงกว่า 2.25 เท่าอย่างต่อเนื่อง จาก ณ สิ้นปี 2555 อัตราส่วนหนี้สินดังกล่าวอยู่ที่ 1.5 เท่า 
ในกรณีที่อัตราส่วนทางการเงินที่ใช้ในการพิจารณาอันดับเครดิตของ ปตท.อ่อนแอลง ซึ่งกระทบต่อสถานะทางเครดิตของ ปตท.โดยลำพัง ฟิทช์จะพิจารณาให้อันดับเครดิตเพิ่มขึ้นหนึ่งอันดับจากอันดับเครดิต Standalone ของ ปตท. เพื่อสะท้อนถึงการสนับสนุนของภาครัฐต่อ ปตท.ในทางอ้อม ตามหลักเกณฑ์การจัดอันดับเครดิตของฟิทช์ในเรื่องความสัมพันธ์ระหว่างบริษัทใหญ่กับบริษัทย่อย
ล่าสุดราคาหุ้น ปตท.ปิดวันที่ 17 มิ.ย. อยู่ที่329บาทเพิ่มขึ้น 7 บาทหรือปรับตัวขึ้น2.17% ตามภาวะตลาดหุ้นที่ปรับตัวเพิ่มขึ้น 5.77 จุด มาปิดที่ 1,471.04 จุด